OpenLLM-France/wikimedia huggingface dataset:
# FLNC UC

El FLNC-Unió dels Combatents (FLNC-UC) és una organització armada corsa sorgida del Front d'Alliberament Nacional de Còrsega. El FLNC-UC és conegut per la seva relació propera amb l'activista polític Charles Pieri. Està relacionat amb el partit A Cuncolta Naziunalista i amb el grup Resistenza Corsa. Reagrupa hereus del FLNC-Canal Històric i als veterans del FLNC-Canal Habitual, mentre que el FLNC del 22 d'octubre reuneix principalment els hereus del FLNC-Canal Habitual.
El març de 2023, en el primer aniversari de la mort d'Yvan Colonna, el FLNC-UC va reivindicar disset atacs contra segones residències i xalets, però també l'atemptat contra la seu de Total a Bastia i una empresa constructora, i va amenaçar amb noves accions contra la «colonització» francesa de l'illa de Còrsega.

## Referències

* ↑ «Una trentena d'artefactes explosius esclaten en zones residencials de Còrsega». Llibertat.cat, 10-12-2012. [Consulta: 9 abril 2023].
* ↑ «El principal grupo terrorista de Córcega anuncia una tregua» (en castellà). La Vanguardia, 14-11-2003. [Consulta: 9 abril 2023].
* ↑ «El grupo corso FLNC-UC se atribuye ametrallamiento de gendarmería» (en castellà). La Nación, 04-07-2004. [Consulta: 9 abril 2023].
* ↑ «Un tribunal de París envía a prisión a Charles Pieri y procesa a otros siete militantes corsos» (en castellà). Naiz, 09-12-2022. [Consulta: 9 abril 2023].
* ↑ «FLNC - Union des Combattants (FLNC-UC)» (en francès). France Politique. [Consulta: 9 abril 2023].
* ↑ «VIDEO.Le FLNC revendique 17 attentats et menace de nouvelles actions» (en francès), 21-03-2023. [Consulta: 9 abril 2023].
# Fremont (Nebraska)

Fremont és una població dels Estats Units a l'estat de Nebraska. Segons el cens del 2005 tenia 26.023 habitants.

## Demografia

Segons el cens del 2000, Fremont tenia 25.174 habitants, 10.171 habitatges, i 6.672 famílies. La densitat de població era de 1.309,9 habitants per km².
Dels 10.171 habitatges en un 30,7% hi vivien nens de menys de 18 anys, en un 53% hi vivien parelles casades, en un 9,4% dones solteres, i en un 34,4% no eren unitats familiars. En el 29,1% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,2% tenia menys de 18 anys, un 11% entre 18 i 24, un 26,7% entre 25 i 44, un 20,7% de 45 a 60 i un 17,4% 65 anys o més.
L'edat mediana era de 37 anys. Per cada 100 dones de 18 o més anys hi havia 86,8 homes.
La renda mediana per habitatge era de 36.700 $ i la renda mediana per família de 45.259 $. Els homes tenien una renda mediana de 31.865 $ mentre que les dones 21.035 $. La renda per capita de la població era de 18.006 $. Aproximadament el 5,1% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fremont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Fremont». American Fact Finder. Oficina del Cens dels Estats Units, 12-01-2010.
# Fotogramas de Plata 1951

El lliurament del 2n Premi Fotogramas de Plata (coneguts oficialment com a Placa San Juan Bosco), corresponent a l'any 1951 lliurat per la revista espanyola especialitzada en cinema Fotogramas que atorgava el premi al "millor intèrpret de cinema espanyol que hagi demostrat amb propietat un paper de destacats valors morals, va tenir lloc el 31 de gener de 1952, diada de Sant Joan Bosco, a la residència de la família Nadal-Rodó, propietària de la revista, a la ronda de Sant Pere de Barcelona.

## Candidatures
### Millor intèrpret de cinema espanyol

| Intèrpret | Pel·lícula | Resultat |
| Fernando Fernán Gómez | Balarrasa | Guanyador |

## Referències

* ↑ Entrega de la "Placa San Juan Bosco", La Vanguardia, 1 de febrer de 1952
* ↑ La fiesta sin fin, Fotogramas

## Vegeu també

* Medalles del Cercle d'Escriptors Cinematogràfics de 1951
* Premis del Sindicat Nacional de l'Espectacle de 1951

## Enllaços externs

* Consulta dels Fotogramas de Plata de l'any a l'IMDB
# Sachs

«Sachs» té aquests significats:
# Licí (militar)

Licí (en llatí Lycinus, en grec antic Λύκινος) fou un grec italià de la Magna Grècia, exiliat de la seva ciutat natal que va entrar al servei d'Antígon II Gònates, rei de Macedònia, que el va nomenar comandant de la guarnició d'Atenes l'any 263 aC, quan va acabar la Guerra de Cremònides, una coalició de les polis gregues conta la dominació de Macedònia.
Possiblement la seva ciutat natal era Tàrent, d'on es va veure obligat a sortir quan la van conquerir els romans.

## Referències

* ↑ Lycinus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 844
# Xenohyla eugenioi

Xenohyla eugenioi és una espècie de granota de la família dels hílids. És endèmica del Brasil, on viu a altituds de fins a 960 msnm al sud de l'estat de Bahia i el nord-est de Minas Gerais. Habita els matollars de transició entre la Mata Atlàntica i la caatinga. Probablement està amenaçada per la destrucció d'hàbitat com a resultat de l'expansió dels camps de conreu, la tala d'arbres, el pasturatge, la recollida de bromeliàcies i els assentaments humans. Fou anomenada en honor de l'herpetòleg brasiler Eugênio Izecksohn.

## Referències

* ↑ Silvano, D.; Pimenta, B. «Xenohyla eugenioi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2004. DOI: 10.2305/IUCN.UK.2004.RLTS.T29431A9496631.en. [Consulta: 28 abril 2021].
* ↑ Caramaschi, 1998, p. 381.

## Bibliografia

* Caramaschi, U. «Description of a second species of the genus Xenohyla (Anura: Hylidae)» (en anglès). Amphibia-Reptilia, 19, 4, 1998, pàg. 377–384. DOI: 10.1163/156853898X00043.
# Micryletta steinegeri

Micryletta steinegeri és una espècie de granota que viu a Taiwan.
Està amenaçada d'extinció per la pèrdua del seu hàbitat natural.

## Referències

* Kuangyang, L. & Wenhao, C. 2004. Micryletta steinegeri. Llista Vermella d'Espècies Amenaçades de la UICN 2006. Consulta: 28 d'abril del 2008.
# Pòssum de cua escatosa

El pòssum de cua escatosa o ilangnalya (Wyulda squamicaudata) és una espècie de pòssum del nord-oest d'Austràlia. Està restringit a la regió de Kimberley a Austràlia Occidental. Com que és monotípic dins el seu gènere, a vegades se'l coneix pel seu nom genèric, Wyulda.

## Referències

* ↑ Menkhorst, Peter. A Field Guide to the Mammals of Australia. Oxford University Press, 2001, p. 84.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Abstinència a opioides

L'abstinència a opioides o abstinència a opiacis és un conjunt de símptomes i signes que sorgeixen de la retirada o reducció sobtada d'opioides o opiacis on l'ús anterior ha estat intens i perllongat (així seria un tipus de síndrome d'abstinència). Els signes i els símptomes d'abstinència poden incloure (a part del desig de nou consum): ansietat, cames inquietes, nàusees, vòmits, diarrea, sudoració i augment de la freqüència cardíaca. L'ús d'opioides desencadena una ràpida adaptació de les vies de senyalització cel·lular que significa que, quan es retira ràpidament, hi pot haver efectes fisiològics adversos. Tots els opioides, siguin com a drogues o com a medicaments, quan es redueixen o s'aturen, poden provocar els signes i símptomes d'abstinència. L'abstinència a opioides es pot tractar amb l'administració individualitzada dels agonistes opioides (habitualment metadona, però també buprenorfina i altres), dins de programes especialitzats.

## Referències

* ↑ Diagnostic and statistical manual of mental disorders : DSM-5.. 5th. American Psychiatric Association, 2013, p. 547–549. ISBN 9780890425541.
* ↑ Volkow, Nora D.; Blanco, Carlos «Medications for opioid use disorders: clinical and pharmacological considerations» (en anglès). The Journal of Clinical Investigation, 130, 1, 02-01-2020, pàg. 10–13. DOI: 10.1172/JCI134708. ISSN: 0021-9738. PMC: 6934219. PMID: 31763992.
* ↑ Rehman, Saif Ur; Maqsood, Muhammad Haisum; Bajwa, Hamza; Tameez Ud Din, Asim; Malik, Mustafa N «Clinical Efficacy and Safety Profile of Lofexidine Hydrochloride in Treating Opioid Withdrawal Symptoms: A Review of Literature». Cureus, 11, 6, 2019, pàg. e4827. DOI: 10.7759/cureus.4827. ISSN: 2168-8184. PMC: 6682385. PMID: 31403015.
* ↑ «Programa de manteniment amb Metadona». [Consulta: 13 juny 2023].
# Emmudiment

L'emmudiment és un fenomen fonètic. És la denominació que rep la no pronúncia d'un so.
En el català és un fenomen bastant comú, sobretot en el bloc oriental.
Els casos més comuns, més coneguts són els de la lletra 'h'.
En els dialectes orientals del català, per exemple, també hi trobem altres casos:
- 'r' muda:
* a final de paraula en infinitius i en altres mots: menjar; [məɲ'ʒa], conèixer; [ku'nɛʃə], dormir; [duɾ'mi] i salvador; [səlbə'ðo], ambaixador; [əmbəʃə'ðo], sabater; [səβə'te], diners, [di'nes] però popular; [pupu'laɾ], per; [pəɾ]...
* en posició central: arbre; ['abɾə]
- 't'muda:
- 's'muda:
Els casos de la t, la p, etc. són produïts sovint a causa de la sonorització de l, m i n.
# Frontera entre el Brasil i el Perú

La frontera entre el Brasil i el Perú és la frontera internacional que separa els estats del Brasil d'Amazones i Acre dels departaments del Perú de Loreto, Ucayali i Madre de Dios, enmig de la Selva amazònica. Dels 2 659 km d'extensió de la frontera, uns 2.003 són delimitats per cossos d'aigua, com rius i canals, i la resta per divisòries d'aigües. Part de la frontera fou establerta pel Tractat de Rio de Janeiro el 8 de setembre de 1909.

## Darrers incidents

En 2013 es va celebrar el X aniversari de l'Aliança Estratègica entre Brasil i el Perú. En ocasió de l'aniversari la presidenta Dilma Rousseff va fer una visita oficial al Perú l'11 de novembre. Entre els principals objectius de l'Aliança estratègica entre Brasil i el Perú hi havia la integració d'una infraestructura, cooperació (bàsicament en afers socials i de seguretat), integració fronterera i integració econòmica i comercial.
En el camp de la integració física, una vegada que funcioni l'Autopista Interoceànica, que connecta l'Estat d'Acre amb el Pacífic i que es va inaugurar el 2011, els dos països començaran a estudiar un projecte de Ferrocarril Bioceànic, objecte d'un Memoràndum d'Entesa Brasil-Perú-Xina signat el maig de 2015. Aquests projectes són estratègics per a la integració de les economies del Nord i del Mig Oest de Brasil al Perú i al Pacífic.

## Referències

* ↑ «Perú». The World Factbook. Central Intelligence Agency.
* ↑ SOARES, Clemente B. Faixa de fronteira. Ministério das Relações Exteriores, Subsecretaria-Geral da América do Sul, Departamento da América do Sul-II. Brasília, DF.
* ↑ Fellet, João. «Indígenas desafiam fronteiras e se unem contra grandes obras na América Latina», 23-04-2012.
* ↑ Almeida, Roberto. «Tabatinga: a tríplice fronteira da desconfiança».
* ↑ «Visita da Presidenta da República ao Peru - Lima, 11 de novembro de 2013».
* ↑ Marcel, Yuri. «Fronteira no Acre tem só um vigia para controlar entrada durante noite», 24-09-2014.
* ↑ Fellet, João. «Na fronteira Brasil-Peru, índios se mobilizam contra obras binacionais», 23-04-2012.
# Xenomugil thoburni

Xenomugil thoburni és una espècie de peix marí de la família dels mugílids i de l'ordre dels mugiliformes.

## Particularitats

Xenomugil thoburni és l'única espècie del gènere Xenomugil.

## Morfologia

* Els adults poden assolir fins a 29,5 cm de longitud total.

## Reproducció

És ovípar i els ous són pelàgics.

## Hàbitat

És un peix marí i de clima tropical.

## Distribució geogràfica

Es troba al Pacífic oriental: des de Guatemala fins al Perú, incloent-hi Panamà i les Illes Galápagos.

## Observacions

És inofensiu per als humans.

## Referències

* ↑ The Taxonomicon (anglès)
* ↑ ITIS
* 1 2 3 4 FishBase (anglès)
* ↑ Harrison, I.J., 1995. Mugilidae. Lisas. p. 1293-1298. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.). Guía FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma, Itàlia.
* ↑ Grove, J.S. i R.J. Lavenberg, 1997. The fishes of the Galápagos Islands. Stanford University Press, Stanford, 863 p.
* ↑ Béarez, P., 1996. Lista de los peces marinos del Ecuador continental. Rev. Biol. Trop. 44(2):731-741.

## Bibliografia

* Jordan, D. S. & B. W. Evermann, (1896). The fishes of North and Middle America: a descriptive catalogue of the species of fish-like vertebrates found in the waters of North America, north of the Isthmus of Panama. Part I. Bulletin of the United States National Museum Núm. 47: i-lx + 1-1240.
* Rossi, A.R., M. Capula, D. Crosetti, D.E. Campton i L. Sola, 1998. Genetic divergence and phylogenetic inferences in five species of Mugilidae (Pisces: Perciformes). Marine Biology 131:213-218.
# Montfred (Talavera)

El Montfred és una muntanya de 833 metres que es troba al municipi de Talavera, a la comarca catalana de la Segarra.
Al cim podem trobar-hi un vèrtex geodèsic (referència 270118001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# SC Kiyovu Sports

L'SC Kiyovu Sports és un club de futbol de Ruanda de la ciutat de Kigali.

## Història

Va ser fundat el 1976. Els seus colors són el verd i el blanc.

## Palmarès

* Lliga ruandesa de futbol:
** 1969, 1971, 1983, 1992, 1993
* Copa ruandesa de futbol:
** 1975, 1985

## Referències

* ↑ Rwanda club colours a rsssf
* ↑ «Rwanda - List of Champions». RSSSF.
* ↑ «Rwanda - List of Cup Winners». RSSSF.
# Fort Hunt

Fort Hunt és una concentració de població designada pel cens dels Estats Units a l'estat de Virgínia. Segons el cens del 2000 tenia 12.923 habitants.

## Demografia

Segons el cens del 2000, Fort Hunt tenia 12.923 habitants, 4.974 habitatges, i 3.909 famílies. La densitat de població era de 980,3 habitants per km².
Dels 4.974 habitatges en un 33% hi vivien nens de menys de 18 anys, en un 71,2% hi vivien parelles casades, en un 5,6% dones solteres, i en un 21,4% no eren unitats familiars. En el 17,9% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,8% tenia menys de 18 anys, un 2,8% entre 18 i 24, un 23,2% entre 25 i 44, un 30,1% de 45 a 60 i un 19,1% 65 anys o més.
L'edat mediana era de 45 anys. Per cada 100 dones de 18 o més anys hi havia 90,6 homes.
La renda mediana per habitatge era de 102.259 $ i la renda mediana per família de 111.935 $. Els homes tenien una renda mediana de 79.828 $ mentre que les dones 53.654 $. La renda per capita de la població era de 46.957 $. Entorn de l'1% de les famílies i l'1,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Hunt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Fort Hunt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Fort James

«Fort James» té aquests significats:
* Fort James (Gàmbia), a James Island, avui Kunta Kinteh Island
* Fort James (Tobago)
* Fort James (Antigua i Barbuda)
* Fort James (Dakota del Sud), fort històric (construït el 1865 per soldats enviats a protegir els pobladors) el qual es troba a la llista del "National Register of Historic Places in South Dakota", situat prop de Mitchell.
* Fort James (Burrow Island) antic fort a Burrow Island (Anglaterra)
* Fort James (Dakota del Nord), estació c omercial rebatejada Fort Berthold el 1846
* James Fort, fort construït el 1607 al lloc de la colònia britànica que després fou anomenada Jamestowne
# Fantom Morrisvillu

Fantom Morrisvillu (en txec El fantasma de Morrisville) és una pel·lícula txeca de comèdia en blanc i negre del 1966 dirigida per Bořivoj Zeman i protagonitzada per Oldřich Nový i Waldemar Matuška.

## Trama

La pel·lícula és una paròdia de thrillers místics occidentals i pel·lícules de terror, en particular, pel·lícula de 1961 El pou i el pèndol . Un músic de l'orquestra simfònica llegeix una novel·la de thriller anglesa durant el concert, mentre interpreta les seves parts de l'òpera 'Carmen' de Georges Bizet. El llibre li causa una impressió tan forta que s'imagina a si mateix com el protagonista de la novel·la, Sir Hannibal Morris, propietari d'un enorme castell gòtic. Després vindran assassinats i desaparicions misterioses, intrigues, segrestos i amors.

## Repartiment

* Oldřich Nový com el percussionista Emil / Sir Hannibal Morris
* Květa Fialová com a Lady Clarence Hamilton, la promesa d'Hanibal
* Jana Novaková com a Mabel, la secretària d'Hanibal
* Vít Olmer com a Allan Pinkerton
* Waldemar Matuška com a Manuel Díaz - aventurer
* Jaroslav Marvan com a inspector Brumpby de Scotland Yard
* František Filipovský com el Doctor Stolly
* Jan Skopeček com a Servant John
* Jaroslav Rozsíval com a Dixi
* Jaroslav Heyduk com a Drummond, anomenat 'Ruzenka'
* Otto Šimánek com a Miky, anomenat 'Kuratko' ('Pollastre')
* Vlasta Fabianová com Arabella - la Dama Grisa
* Lubomír Kostelka com a Ind Abu - tigres guardians
* Rudolf Deyl com a forense
* Nataša Gollová com Lady White - propietaria d'un refugi per a un criminal incorregible

## Recepció

Fou exhibida com a part de la secció informativa a la II Setmana Internacional de Cinema Fantàstic i de Terror de Sitges.

## Referències

* ↑ Fantom Morrisvillu a czechmovie.com
* ↑ II Semana Internacional de Cine Fantástico y de Terror, La Vanguardia, 2 d'octubre de 1969

## Enllaços externs

* Fragment de la pel·lícula a YouTube
* Fantom Morrisvillu a fdb.cz
* Fantom Morrisvillu a Filmovy Prehled
# Roquetas

Roquetas (francès Roquettes)és un municipi francès del departament de l'Alta Garona a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 6 juliol 2010].
# Francesc Bonet i Dalmau

Francesc Bonet i Dalmau (Valls, 31 de maig de 1841 - Barcelona, 26 de juny de 1898) fou un enginyer industrial català, fabricant del sector tèxtil, apassionat de l'òpera i dels viatges, que l'any 1889 va patentar i construir el primer vehicle amb motor d'explosió de la península Ibèrica, conegut com a Bonet.

## Biografia

Era fill de Carles Bonet i Vallverdú (Tarragona, †1884) i de Paula Dalmau i Comes, ambdós de Valls. Es va casar amb Paula Duran i Donato (Barcelona, †1906).
La seva gran afició per l'ópera feia que viatgés sovint a Itàlia per a contractar-hi companyies per al Gran Teatre del Liceu, arribant a avançar de la seva butxaca les despeses de decorats i desplaçaments. Fou contemporani del tenor barceloni Melcior Vidal i Prats. Al moment de la seva mort, el 1898, el teatre li devia per aquest concepte la quantitat de 60.000 duros.
Bonet havia llogat i regentava la fàbrica de gèneres de punt de la família Sans, als carrers de la Diputació i de Casanova de Barcelona (que havia estat d'Ignasi Carreras i Verdaguer), la primera a fer servir màquines tricotoses a Catalunya. Empès per la seva afició a l'òpera, Bonet va fer construir al bell mig de la fàbrica un pavelló on provava la veu dels seus operaris i ensenyava a cantar als nens del barri. D'aquell pavelló en van sorgir sopranos de renom com ara Josefina Huguet i Maria Barrientos (dependenta d'un estanc a tocar de la fàbrica, fou descoberta per Bonet i anys a venir seria definida per Puccini com a la «Reina del cant»).
L'any 1889, Francesc Bonet va viatjar a París amb motiu de l'Exposició Universal que va tenir lloc, on va conèixer els "vehicles que es movien sense cavalls" i que eren desconeguts a Catalunya. El 12 de desembre, 3 mesos més tard de la seva visita a París, sol·licità una patent d'invenció per a vehicles de diverses rodes moguts per motor d'explosió, i l'any 1890 va construir un tricicle al qual equipà amb un motor Daimler i amb què circulà en companyia d'altres automobilistes pels carrers de Barcelona.

## Vegeu també

* Història de l'automobilisme a Catalunya

## Referències

* 1 2 «Baptismes (1840-1844) Pàg.211. Imatge 213». A.H.A.T. Valls. Parròquia de Sant Joan Baptista, 31-05-1841. [Consulta: 8 abril 2023].
* 1 2 3 4 Ciuró, Joaquim. «Bonet». A: Historia del automóvil en España (en castellà). Barcelona: Ediciones CEAC, SA, febrer 1970, p19-23.
* ↑ «esquela de Francisco Bonet y Dalmau». La Publicidad (edición noche), 26-06- juny 1898, pàg. 1.
* ↑ «El Transport». Museu de la Ciència i de Ta tècnica de Catalunya (mNACTEC). Arxivat de l'original el 18-07-2007.
* ↑ «Melcior Vidal i Prats». Gran Enciclopèdia Catalana. Barcelona: Grup Enciclopèdia Catalana.
* ↑ «Juan Mirambell. Diputació 200 xamfrà Casanova s/n. Sol·licitar permís per elevar mur de tanca i realitzar obres interiors en fàbrica de teixits». Q127 Eixample 3954/1900. AMCB, 18-03-1899.
* ↑ Font Mezquita, José; Dols Ruiz, Juan F. Tratado Sobre Automóviles. Tomo Iii. El Entorno Del Automovil, p. 75.
* ↑ «Bonet» (en castellà). Historia del automóvil a través de sus marcas, 2007. Arxivat de l'original el 03-03-2016.
* ↑ «Veloz Bonet». La Vanguardia, 15-04-1890, pàg. 2.